Foto: REUTERS Eron hukumati “Al-Quds” maxsus bo‘linmasi qo‘mondoni, general Qosim Sulaymoniy o‘ldirilgan kun – 3 yanvarni uning xotirasiga Xalqaro qarshilik ko‘rsatish kuni deb e’lon qildi. Bu haqda Eronning IRNA axborot agentligi xabar berdi. Eronning madaniy inqilob ishlari bo‘yicha oliy kengashi kotibi Said Rizo Omaliyning ta’kidlashicha, mamlakat taqvimiga ushbu sananing kiritilishi haqidagi farmonni mamlakat prezidenti Hasan Ruhoniy imzolagan. Shuningdek, qurbonlari xotirasiga general Sulaymoniy nomi bilan ataluvchi xalqaro mukofot - World Sacrifice Award ta’sis etiladi.    Qosim Sulaymoniy 3 yanvarga o‘tar kechasi Bag‘dod aeroporti yaqinida AQSh harbiylari zarbasi bilan o‘ldirilgandi. Eron bunga javoban AQShning Iroqdagi ikkita harbiy bazasini raketa bilan o‘qqa tutgan.